U-I-189/05
Natisni
Opravilna št.:
U-I-189/05
Datum odločitve:
29. 3. 2007
ECLI:
ECLI:SI:USRS:2007:U.I.189.05
Akt:
Zakon o dohodnini (Uradni list RS, št. 59/06 – ur. p. b.) (ZDoh), 144. čl.
Izrek:
Postopek za preizkus pobude za začetek postopka za oceno ustavnosti 144. člena  Zakona o dohodnini (Uradni list RS, št. 59/06 – ur. p. b.) se ustavi.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice neustavnosti oziroma nezakonitosti.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Peter Kos, Koper
Datum vloge:
10. 6. 2005
Vrsta odločitve:
sklep
Vrsta rešitve:
ustavitev
Dokument:
US27386
Dokument v PDF obliki:
U-I-189-05.pdf
100 KB
Prenesite datoteko
U-I-189/05-7
29. 3. 2007
SKLEP
Ustavno sodišče je v postopku za preizkus pobude Petra Kosa iz Kopra na seji 29. marca 2007
sklenilo:
Postopek za preizkus pobude za začetek postopka za oceno ustavnosti 144. člena  Zakona o dohodnini (Uradni list RS, št. 59/06 – ur. p. b.) se ustavi.
Obrazložitev
1. Pobudnik izpodbija v izreku navedeno določbo Zakona o dohodnini (v nadaljevanju ZDoh-1). Navaja, da je leta 2002 sklenil kupoprodajno pogodbo za nakup nepremičnine. Nadalje navaja, da je ZDoh-1 (ki se je pričel uporabljati 1. 1. 2005) v 86. členu določil daljše, 10 - letno obdobje, po poteku katerega dobiček iz kapitala, dosežen s prodajo nepremičnine, ni več obdavčen. Zato pobudnik meni, da je prehodna določba 144. člena ZDoh-1, ki pod novi režim obdavčitve dobička iz kapitala od prodaje nepremičnine uvršča tudi nepremičnine, pridobljene med 1. 1. 2002 in 1. 1. 2005, tj. v času veljave Zakona o dohodnini (Uradni list RS, št. 71/93 in nasl. – ZDoh), neustavna, ker določa retroaktivno veljavnost 86. člena ZDoh-1. S tem naj bi bil kršen 155. člen Ustave.
2. Z uveljavitvijo Zakona o dohodnini (Uradni list RS, št. 117/06 – ZDoh-2) je ZDoh-1 prenehal veljati. O ustavnosti predpisa, ki ne velja več, odloča Ustavno sodišče le, če so izpolnjeni pogoji iz 47. člena Zakona o Ustavnem sodišču (Uradni list RS, št. 15/94 – v nadaljevanju ZUstS). Zato je Ustavno sodišče pobudnika pozvalo, naj pojasni, ali vztraja pri vloženi pobudi, oziroma naj izkaže svoj sedanji pravni interes.
3. Glede na to, da pobudnik na poziv, za katerega se skladno s 6. členom ZUstS na podlagi 141. člena Zakona o pravdnem postopku (Uradni list RS, št. 36/04 – ur. p. b. – ZPP) šteje, da mu je bil vročen 21. 2. 2007, ni odgovoril, je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj